Alexius III Angelus

Alexius III Angelus (Graece ; natus circa 1153; mortuus 1211) fuit imperator Constantinopolitanus. Alexius fuit filius Andronici Angeli fraterque maior natu praedecessoris sui Isaacii Angeli. Anno 1195 fratrem deiecit ab imperio excaecavitque, ipse autem ab hominibus quartae expeditionis sacrae anno 1203 deiectus est. Iuxta Alexium Angelum Constantinus Mesopotamites a caniculo meruit et eodem tempore archiepiscopus Thessalonicensis.

Nicetas Choniates imperatorem Alexium Angelum anno 1200 ait auro oblato Assassinum quendam suasisse ut Rucratinum, sultanum Iconiensem trucidaret; Assassinum autem antequam id perfecisset captum esse.Nicetas Choniates, Historia p. 529 van Dieten

 Familia 
In matrimonium duxit Euphrosynam Ducaenam Camaterinam et genuit filias tres:
 Irene Angelina, uxor primum Andronici Contostephani, secundo Alexii Palaeologi; per filiam Theodoram Palaeologinam fuit avia imperatoris Michaelis VIII Palaeologi
 Anna Angelina, uxor primum Isaacii Comneni sebastocratoris, secundo imperatoris Theodori I Lascaris
 Eudocia Angelina, uxor primum Stephani I regis Serbiae, secundo imperatoris Alexii V Ducae, tertio Leonis Sguri tyrannus Corinthi

 Fontes rerum gestarum Alexii III Angeli 
 Nicetas Choniates, Historia

 Notae 

 Bibliographia 
 Charles M. Brand, Byzantium Confronts the West, 1180-1204. Cambridge Mass.: Harvard University Press, 1968
 Dimitri Korobeinikov, "A sultan in Constantinople: the feasts of Ghiyath al-Din Kay-Khusraw I" in Leslie Brubaker, Kalliroe Linardou, edd., Eat drink and be merry (Luke 12:19): food and wine in Byzantium (Aldershot: Ashgate, 2007) pp. 93-108
 James M. Powell, Innocent III and Alexius III: a Crusade plan that failed in Marcus Bull, Norman Houseley, edd., The Experience of Crusading vol. 1 (Cantabrigiae, 2003) pp. 96-102


 Nexus externi 


Categoria:Imperatores Constantinopolitani
Categoria:Nati 1153
Categoria:Mortui 1211
Categoria:Angeli (familia Byzantina)
Categoria:Isaacius II Angelus
!